CELEX: 32021R1929
Language: bg
Date: 2021-11-08 00:00:00
Title: Регламент (ЕС) 2021/1929 на Комисията от 8 ноември 2021 година за изменение на Регламент (ЕС) № 142/2011 по отношение на условията за износ на някои органични торове и подобрители на почвата, съдържащи материали от категория 2 (текст от значение за ЕИП)

9.11.2021   
               
               
                  BG
               
               
                  Официален вестник на Европейския съюз
               
               
                  L 394/4
               
            
         РЕГЛАМЕНТ (ЕС) 2021/1929 НА КОМИСИЯТА
         от 8 ноември 2021 година
         за изменение на Регламент (ЕС) № 142/2011 по отношение на условията за износ на някои органични торове и подобрители на почвата, съдържащи материали от категория 2
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1069/2009 на Европейския парламент и на Съвета от 21 октомври 2009 г. за установяване на здравни правила относно странични животински продукти и производни продукти, непредназначени за консумация от човека, и за отмяна на Регламент (ЕО) № 1774/2002 (1), и по-специално член 32, параграф 3, буква а) и член 43, параграф 3, втора алинея от него,
         като има предвид, че:
         
                     (1)
                  
                  
                     С Регламент (ЕС) № 142/2011 на Комисията (2) се определят правилата, свързани с общественото здраве и здравето на животните, относно пускането на пазара и износа на производни продукти, включително органични торове и подобрители на почвата.
                  
               
                     (2)
                  
                  
                     В глава V от приложение XIV към Регламент (ЕС) № 142/2011 са предвидени правила за износ на, наред с други, преработен оборски тор. Преработеният оборски тор може да се използва като компонент, за да се изключи последващата употреба на органични торове и подобрители на почвата, съдържащи месокостно брашно (МКБ) от материали от категория 2, за хранене на животни. Правилата за износ на преработен оборски тор следва да бъдат изменени, за да се позволи износът на такъв тор, съдържащ се като компонент при смесване в МКБ от материали от категория 2.
                  
               
                     (3)
                  
                  
                     Износът на някои органични торове и подобрители на почвата, съдържащи МКБ от материали от категория 2, следва да бъде разрешен без директното транспортиране, посочено в член 48, параграф 4 от Регламент (ЕС) № 1069/2009, когато използването на тези органични торове и подобрители на почвата за хранене на животни е изключено поради техния състав или опаковка. Органичните торове и подобрителите на почвата следва да бъдат смесени с преработен оборски тор или други предвидени компоненти, за да се изключи последващата употреба за хранене на животни. Правилата за износ на органични торове и подобрители на почвата, съдържащи МКБ от материали от категория 2, следва да бъдат установени в глава V от приложение XIV към Регламент (ЕС) № 142/2011.
                  
               
                     (4)
                  
                  
                     В приложение VIII към Регламент (ЕС) № 142/2011 са предвидени изисквания за етикетирането на органични торове и подобрители на почвата, пускани на пазара на Съюза. При износ за трети държави етикетирането следва да бъде на един от официалните езици на третата държава на местоназначение.
                  
               
                     (5)
                  
                  
                     Поради това приложение XIV към Регламент (ЕС) № 142/2011 следва да бъде съответно изменено.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Глава V от приложение XIV към Регламент (ЕС) № 142/2011 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 8 ноември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 300, 14.11.2009 г., стр. 1.
         
            (2)  Регламент (ЕС) № 142/2011 на Комисията от 25 февруари 2011 г. за прилагане на Регламент (ЕО) № 1069/2009 на Европейския парламент и на Съвета за установяване на здравни правила относно странични животински продукти и производни продукти, непредназначени за консумация от човека, и за прилагане на Директива 97/78/ЕО на Съвета по отношение на някои проби и артикули, освободени от ветеринарни проверки на границата съгласно посочената директива (ОВ L 54, 26.2.2011 г., стр. 1).
      
      
         
            ПРИЛОЖЕНИЕ
            Таблицата в глава V от приложение XIV към Регламент (ЕС) № 142/2011 се изменя, както следва:
            
                        а)
                     
                     
                        ред 1 се заменя със следното:
                        
                                    „1
                                 
                                 
                                    Преработен оборски тор
                                    Органични торове, компост или остатъци от храносмилането от преобразуването на биогаз, които не съдържат други странични животински продукти или производни продукти, различни от преработен оборски тор;
                                    Преработен животински протеин, съдържащ преработен оборски тор като компонент при смесване, или месокостно брашно от материали от категория 2, съдържащо преработен оборски тор като компонент при смесване
                                 
                                 
                                    Следните производни продукти трябва да отговарят поне на условията, определени в приложение XI, глава I, раздел 2, букви а), б), г) и д):
                                    
                                                —
                                             
                                             
                                                Преработен оборски тор;
                                             
                                          
                                                —
                                             
                                             
                                                Органични торове, компост или остатъци от храносмилането от преобразуването на биогаз, които не съдържат други странични животински продукти или производни продукти, различни от преработен оборски тор;
                                             
                                          
                                                —
                                             
                                             
                                                Преработен оборски тор като компонент при смесване в преработен животински протеин или месокостно брашно от материали от категория 2.“
                                             
                                          
                              
                  
                        б)
                     
                     
                        добавя се следният ред 4:
                        
                                    „4
                                 
                                 
                                    Органични торове и подобрители на почвата, съдържащи месокостно брашно от материали от категория 2
                                 
                                 
                                    Органични торове и подобрители на почвата, съдържащи месокостно брашно от материали от категория 2, посочени в приложение XI, глава II, раздел 1, точки 1, 2, 3 и 5, които отговарят на посочените в същото приложение изисквания и са опаковани в готови за продажба опаковки с тегло не повече от 50 kg, за използване от крайния потребител, със съдържание на
                                    
                                                а)
                                             
                                             
                                                не повече от 90 % обем месокостно брашно от материал от категория 2;
                                             
                                          
                                                б)
                                             
                                             
                                                най-малко 10 % обем преработен оборски тор, преработена урина, вар, минерални торове или който и да е друг компонент при смесване, посочен в приложение XI, глава II, раздел 1, точка 3, буква б).“